Syntax Terror | szalonnacukor
A kütyükkel az a baj, hogy igen gyorsan szaporodnak
október 10, 2013 § Hozzászólás
és velük a töltők-csatlakozók-kábelek őserdeje is csak egyre nagyobbodik…
azt hiszem, alapvetően csak egy e-book reader volt a vágy, nézegettem több mint egy évig őket, azután úgy láttam, csak egy reader nem eleg, könyvet e-boltból úgyse veszek, amíg le lehet tölteni mindent az internetről, kevés kutakodással illegális-féleképpen, sok kutakodással legálisan. Tehát akkor mindegy. Illetve a tablet mellett az szólt, hogy kábé egy pillanat alatt beleszerettem és impulzusvásároltam egyet a mellé adott telefon miatt és a … csakúgy, vállatvon, mosolyog, miatt. Később ráfogtam, hogy magamnak ajándék, de hát gondolkodhattam volna, alaposabban megjárva az ár-érték-bankszámla-köröket. Mindegy, amíg tart, jó lesz, és kész.
Filmet nézni rajta – rendben van, wifi netezés renben van, szöveget szerkeszteni – rémálom, vagy fogyókúrára kéne fogni a hízott ujjaimat? Alkalmazások dögivel, szótáraknak van hely, könnyű hurcolni, az otthoni laptop meg már nagyon a végét húzza, remélem addig kibírja, míg menteni tudom a merevlemezét.
Azóta a táskámban jár ez a fél kilós izé.
új kütyü a családban
október 9, 2009 § 1 hozzászólás
Kis aranyos, egy kiló, fekete, sok órás akkuval, prímán lehet vele kanapéról térden böngészni, kicsit ugyan még szűk a billentyűzete, meg persze fejből kell a gombokat nyomni, de ez legyen a legkevesebb. A régi nagy hamarosan kap egy nagyszervízt, szétszedem, portalanítom és mentek róla mindent. Erről az újról meg legyilkolom a vindózt, mert lassú és a linux ubuntu mellett annyira elszoktam az újraindítástól, hogy most meg vagyok sértődve rá. Még nincs 24 órája használatban, de már hatszor kellett újraindítani. A tapilapján az oldalsó görgető sáv nem érez finoman, ebben a régi messze jobb volt. Mondjuk ekkor eszembe jut az újkütyü árcédulája és azt mondom, ennyi belefér. 229 fontért. Gyakorlatilag a kétheti fizetésemből félre tudom tenni, ha nem veszek több kaját, mint a minimál rezsis tej-kenyér-bab-csoki.
Valamint érkezett velem a repülőn egy régikütyü is, elhoztam a kicsi régi digi fényképezőgépet, zsebbe még jó lesz és nagytávoli képeken kívül mást úgyse kívánok vele fotózni, ja meg ami hirtelen előkerül…
Persze most a kaján kisördög itt vihog a fülemben, minek ez a sok kütyü a kommunikációra, amikor napi kilenc órát dekkolok a mekiben és utána meg inkább bámészkodom, mint hogy élménybeszámoljak. Hja. Sóhaj. Most igaza van. De majd jól lecsapom. Akkor meg jön a másik ördög a másik fülembe, hajjaj, ígérgetni azt jól megtanultál – mondja, mintha neki is igaza lenne. Jól megvagyunk, látszik. Remélem, nem fogunk összeveszni.
(Acer Aspire One 531h)
Egy kis jatszadozas megint az almas csodakutyuvel
június 20, 2009 § Hozzászólás
Raadasul a buszrol egyenesen… Mint akit elvarazsolt egy gyerekjatek… Uj otletem is tamadt ezzel kapcsolatban, bar eppen most utazom oda, ahol pont eladom a szabadidomet :)) nem nonszensz, csak tomoritve elek… Mar csak egy aprosagra vagyok kivancsi, hogy a szoveg koze mennek-e a kepek vagy a vegere, a mobilos szerkesztoben nem latom, egyelore.
június 16, 2009 § 4 hozzászólás
Mindennek ez az oka! Megjott a McD-s tagsagi igazolvanyom, azzal 30%-os kedvezmenyt lehet elerni a telefonosnal… Keveset gondolkodtam… Most egy 2 eves rabszolgasagom van a telefonosnal, de persze ez sem annyira kotott, mint Otthon-otthon. Es majd meglatom. Maga a kutyu egyertelmuen a 21. szazad. Amibol egyebkent egy kicsivel sokkal tobb van itt Angliaban, mint amit otthon gondoltam rola sot amit otthon lehet(ett) tapasztalni.
Es hogy az Itthoni-otthon tortenjen valami komfortfokozat-emelkedes, vettem egy…
Ide kerul a fenykep rola es ha veszek meg paprikat a szemkozti arabnal, lesz belole… Igazan szezonja lesz hamarosan, szeles vigyorgas…
március 13, 2009 § Hozzászólás
metahariuk
(egyelőre még nincs fülhallgató és mikrofon, de majd lesz, addig cset)
március 13, 2009 § 2 hozzászólás
A tegnapi sikeres akadályverseny túlélés után úgy döntöttem, hogy kell még egy kis linux-piszkálás az életembe. Levelezni és blogozni már megy. A Youtube még nem, de – sejtem – ehhez memóriát kell vásárolni, úgyhogy egyelőre felejtős a téma. Most akkor az lesz, hogy valamelyik instant üzenetköldő cuccot fogom beállítani, mert az otthoniaknak megígértem, hogy fogunk szájpolni, az ingyé’ van. Skype, MSN vagy GTalk – egyelőre a GTalk van, mert az ugye a levelezőből elérhető.
Annyira nem rossz ez a linux, hogy ne lehessen megoldani, a 8.10-es Ubuntu nagyon szép ráadásul kinézetre, és a rozoga laptopra vacakolás nélkül felugrott. Tele van praktikus tanácsokkal a net, és még angolul se kell tudni hozzá. Nálam csak azért fagyott le tegnap, mert a 256 MB memóriában egyszerre futott egy 268 tételes update, egy youtube ablak és még egy másik fül. Kampányszöveg vége.
Ráadásul tegnap megtudtam, hogy már az a módi járja linuxéknál, hogy egy 2 GB-os pendrájvra rá lehet pakolni az operációs rendszert és onnan is el tud indulni vagy akár onnan is képes futni. Nekem ez újdonság volt, rögtön el is gondolkodtam a biztonságossági szempontokon és akkor most az ámulószöveg vége.
You are currently browsing the Syntax Terror category at szalonnacukor.